**«Татарстан Республикасында шәһәр җирлекләренең җирле үзидарә органнары һәм Татарстан Республикасы дәүләт хакимияте органнары арасында дәүләт милке чикләнмәгән җир кишәрлекләрен бирү вәкаләтләрен яңадан бүлү турында» Татарстан Республикасы Законының 1 статьясына һәм «Татарстан Республикасы муниципаль районнарының җирле үзидарә органнарына дәүләт милке чикләнмәгән җир кишәрлекләрен бирү буенча Татарстан Республикасы дәүләт вәкаләтләрен бирү турында» Татарстан Республикасы Законының  
3 статьясына үзгәрешләр кертү хакында»**

**Татарстан Республикасы законы проектына**

**АҢЛАТМА**

Закон проекты Татарстан Республикасы муниципаль районнары җирле үзидарә органнарының дәүләт милке чикләнмәгән җир кишәрлекләре бирү буенча вәкаләтләрен озайтуны күздә тота.

«Татарстан Республикасында шәһәр җирлекләренең җирле үзидарә органнары һәм Татарстан Республикасы дәүләт хакимияте органнары арасында дәүләт милке чикләнмәгән җир кишәрлекләрен бирү вәкаләтләрен яңадан бүлү турында»  
2015 елның 26 декабрендәге 108-ТРЗ номерлы Татарстан Республикасы Законы һәм «Татарстан Республикасы муниципаль районнарының җирле үзидарә органнарына дәүләт милке чикләнмәгән җир кишәрлекләрен бирү буенча Татарстан Республикасы дәүләт вәкаләтләрен бирү турында» 2015 елның 26 декабрендәге  
109-ТРЗ номерлы Татарстан Республикасы Законы белән Татарстан Республикасының 31 муниципаль районының җирле үзидарә органнарына  
биш елга – 2020 елның 31 декабренә кадәр тиешле дәүләт вәкаләтләре бирелде. Татарстан Республикасының 2020 елның 26 декабрендәге 98-ТРЗ номерлы Законы белән җирле үзидарә органнарының вәкаләтләре срогы 5 елга (2026 елның  
1 гыйнварына кадәр) озайтылды.

Хәзерге вакытта дәүләт милке чикләнмәгән җир кишәрлекләре бирү вәкаләтләре республиканың түбәндәге муниципаль районнарының җирле үзидарә органнарына бирелгән:

|  |  |  |
| --- | --- | --- |
| Әгерҗе | Югары Ослан | Түбән Кама |
| Азнакай | Алабуга | Нурлат |
| Аксубай | Зәй | Балык Бистәсе |
| Алексеевск | Зеленодольск | Саба |
| Әлмәт | Кама Тамагы | Сарман |
| Апас | Кукмара | Спас |
| Арча | Лаеш | Тәтеш |
| Баулы | Лениногорск | Чистай |
| Балтач | Мамадыш | Ютазы |
| Бөгелмә | Менделеевск |  |
| Буа | Минзәлә |  |

Закон проекты җир законнары нормаларын куллану практикасын исәпкә алып эшләнгән, ул шәһәр җирлекләренең дәүләт милке чикләнмәгән җир кишәрлекләре бирү буенча вәкаләтләрен муниципаль районнар дәрәҗәсендә гамәлгә ашыруның иң оптималь варианты булуын күрсәтте.

Закон проекты белән муниципаль районнарның җирле үзидарә органнарына тапшырылган вәкаләтләр срогын киләсе 5 елга (2031 елның 1 гыйнварына кадәр) озайту тәкъдим ителә.